
“Wankantanhan Anpao kin hiyounhipi” — Luke 1: 78 

Christ Wankan kiuhde cin. 


CONVOCATION 

De omaka kin Niobrara Deanery Convoca- 
tion kin kohaona econpi kte, August wiyawa- 
pi 12-14, 1927 anpetu hena ohna omnieiye kte. 
Qa he Inyan Bo*data, Standing Rock, oyanke 
kin heciva kte. 

WICATE WAN 

Cheyenne, South Dakota, 
April 28, 1927 

Anpao kin: Rev. Edward Whiteface 1875 
heehan Cheyenne makoce en toupi qa March 
8, 1927 ohna te. Hoksina qonhau iye tarna- 
koee en wicoti wan en Rev. Mr. Holmes, 
waonspewicakiye en opeya wayawa. 1914 he- 
ehan wawokiye wicohan econ kta Dr. Ashley 
iyowinye, qa Tipi Wakan tonaked awanyake. 
1921 Sisseton ekta Convocation en Diakon ka- 
gapi, Bishop Remingtou yuwakan. Hetan 
han te kte cin itokam hehanjmn Ascension 
Tipi Wakan kin he awanyake. R. P, E. 



WACEKIYE WICASTE KIN ON 
Correspondence School 

Unkitaoyatepi kin sanpa qa sanpa wokahni- 
gapi he iyahna Wacekiye Wicasta kin wooho- 
da woawacin eceedan on wicohan en piiciyapi 
kte sni tka nakun waonspeiciyapi kinhan iwa- 
stepi kta. 

Qa wowapi otoksu ohna wacekiye wicohan 
kihdegapi woonspe veunyapi kta wiyeya un- 
yakonpi. 

Ooknwa kin dena wana wiyeva unhnakapi: 

1. Wocekiye Wowapi on wooyake, taku 
tona mahed an qa token idagyapi kte cin, Da- 
kota qois Wasicuniapi ohna. 

2. Wowapi Wakan on wooyake qa taku 
tona rnahed yank cin, Wasicun iapi ohna. 

3. Okodakiciye Wakan kin on wooyake Wa- 
sicun iapi ohna. 

Nom ehake cajeyatapi kin henaos einpi kinhan 
nakun Dakota iapi ohna unkagapi kta qa unma 
woonspe tohan iyehantu eca yuwiyeyapi kta. 

Tuwe de woonspe kin en opa cin kinhan 
wowapi maqupi kta. 

P. H. Barbour, Springfield, S. D. 

April 12 hehan Grace Chapel, Rosebud, 
oy&ie kiuN. W. C. quota kiyustaupi . $35. 00 

kajujupi. Niobrara Deanery el Tipi Wakan 
kin le tokaheya wowasi kin le econ. Nakun 
ecala N. C. F. quota kin kajujupi kta kecinpi. 


OITANCAN WICAKAHN1GAPI 

Warden qa Clerk 

Crow Creek : Christ Church : W, Maurice 
Head ; C, Samuel DeHorse. All Saints : W, 
Charles Long! ish ; C, Smith Bear. Ascen- 
sion : W, Henry Jacobs; C, John M. Tent; St. 
John's: W, Jerry McBride ; C, Daniel Quilt. 

Santee; Most Merciful Saviour : W, Joseph 
James; C, Stephan Moose. Holy Faith: W, 
Harrison Goodteacher; C, Mrs. Nellie DeCory. 
Blessed Redeemer: W, Amos Weston; C, 
Moses Saul. 


LOWER BRULE 

Chapel of Messiah : Winyan omnieiye kin ake 
lehanl tanyan wowasi econpi. Conapila qeya^ 
wana ake eeana Messiah Tipi Wakan kin ka- 
gapi kte, tonkin eeana kagapi ni unkecinpi. 

Hekta omaka August 1926 hetanhan na le- 
hanyan Messiah etanhan ota tapi, iye Wakan - 
tanka anpetu wieaqu kin ekihunnipi na lehanl 
wana owasin wokakije asni kiyapi. 

Hekta March 30th he ehan Arthur Thomp- 
kins te. Koska kin le tonpi ehantanhan ma- 
in sni tka ohinni wocekiye kin wastelake, na 
ohinni wacekiye i sa. Koska kin le Mr. and 
Mrs. Thomas Tompkins cincapi, ehanna atku- 
kuna hunku nopin tapi, 

Lecala April 6, 1927 qon hehan Miss Irene 
Deshuquette ta. Le wikoska kin Mr. and 
Mrs. Leon Deshuquette cunwintkupi, 

Easter anpetu qonhan Messiah Mission house 
el wocekiye econqonpi, na he el eeunhan Mrs. 
Helen Iron waspanka econ. Cunwmtku woki- 
ksuye ecakicon, Mrs. Emma Defond LaRoche 
tantanhan on. Na winyan omnieiye lila tan- 
yan owicakiye, hecel wicokau ena owasin wa- 
unyutapi. Na wicokan sanpa el oape nonpa 
el ake wocekiye econpi na wicahapi makoce 
ekta unkipi na her wocekiye econqoDpi, lila 
oiyokipi. 

B. C. U. 

Rosebud : St. Paul's Chapel, Blackpipe : 1, 
Henry Quick Bear; 2, Silas Quick Bear; 3, 
Jackson Crazy Bear; 4, Albert Crazy Bear ; 5‘ 
Ernest Quick Bear, Edward Quick Bear, Em- 
met Eagle Bear. 


Bishop Hare Omnidye 

Rosebud : Wososo Wakpala: Wica, 1, Jacob 
Big Corn; 2, Samuel Broken Leg; 3, Samuel 
Warbonnet; 4, Salley Whipple. Winyan, 
1, Mrs. Lucy Reifel ; 2, Mrs. Lucy Big Corn • 
3, Miss Winnie Big Corn; 4, Miss Leona Big 
Horse; 5, Mrs. Mary Running Horse. 


C. B. C. 

NIOBRARA DEANERY 

NATIONWIDE CAMPAIGN. NATIVE CLERCY FUND 


MISSION 

Quota 

Month. s 
Receipts 

Total Paid 
to Date 

Quota 

Month’s 

Receipts 

Total Paid 
to Date 

Cheyenne 

$650 

$24 13 

$28 43 

$675 

$15 60 

$15 60 

Crow Creek 

450 

49 54 

49 54 

300 


Flaudreau. ........ 

50 



50 



Lower Brule 

250 

.... 


225 


72' 54 

Pine Ridge Agency. 

800 

22 15 

79 1.3 

625 

4 00 


P. R. Corn Ceek. . . 

400 

.... 

13 99 

325 



Rosebud .......... 

1050 

136 67 

178 94 

850 

20 00 

38 59 

Santee ............ 

500 

21 13 

36 23 

400 

7 76 

34 80 

Sisseton .......... 

450 

4 58 

19 60 

250 


Standing Rock. .... 

750 

15 80 

15 80 

575 

13 50 

13 50 

Yankton 

700 

40 25 

148 28 

500 



St. Mary’s School ..... 

15 

.... 

15 00 

10 


10 00 

St. Elizabeth’s Sch. . 

15 

.... 


10 


Flandreau In. Sch. 

15 

85 

85 

10 

10 00 

10 00 

Pierre Indian Sch. 

15 

67 

67 

10 

10 00 

10 00 

Rapid City In. Sch. . 

15 

4 95 

4 95 

10 

• • ° • 


Ataya ........ 

6125 

320 72 

591 41 

4825 

80 86 

205 03 


Month’s receipts . . .$320.72 .... $80.86 

Previously reported . 270 69 .... 124.17 

Total to Date ........ .$591.41 $205.03 

April 30, 1927. W. D. Swain, Executive Secretary. 

CHRISTIAN TIWAHE KIN 

Wacantkiyapi kin he tipi wicakeya he cin 
en inyan oahehde cin iyecen wanka. Wakanki- 
ciyuzapi ivahna wowiyukcan iyecinka u ece kin 
dee. Tiwahe oyanke kin wowakan aikoyaka 
kin hee Hetu catuwenom wanjidan wicaka- 
gapi kin woecon wakan wosdonye on wiyukean- 
pi kta. Omaka iciyaza wacantkiyapi wicake 
cin was aka icahaya qa ecen han ece. Woon- 
spe tanka onspe kin he ohansicapi sni qa wa 
cintankapi ohna ihdoyapi kin he. Mazaskazi 
watiyuwi iveeen wicacante kin sakim wicaki- 
eidaya pawicahte kte cin he ikpaganpi kin hee. 
Qa Wakantanka toyawaste kin odowan wakan 
wan ahiyaye qa nakun owihanke wanice kin 
idowan. “Wacantkiyapi kin he Wakantanka 
eciyatanhan un, qa tuwe wacantkiye cin he 
Wakantanka eciyatanhan tonpi, qa Wakantan- 
ka sdonya.” (1. John 4: 7). Tuka wicasta oni 
tawapi kin ataya owotanna sni. Wokakije 
kin u kta, qa Satan womdiheca on woakinica 
kage wacin kta tka. Tuka wacantkiyapi kin 
he Satan towiyutanye kin owasin isanpa wa- 
sake, qa heon Christ tiwahe kin ounye kin- 
han ohinriyan woohiye ohiye kta. 

Tiwahe kin en Christ tanin un kin, he woyu- 
ha wanji ihankeya tehindapi kin hece kta iye- 
ceca. Ontipi kin rnahen Christ oyanke wan ta- 
wa qa tiinahen u kte iyowinkiyapi kta da, hecen 
wicasta koda unkiciyapi kin woyawaste yu- 
lie kta. Christ wasted ikapi kin heon wicasta 
cantkiciyapi kta iyokihiya ihduzewieaya ece . 
Wica qa winyan nakun siceca Christ ohinni 
yan en wicaun kte cin icekiyapi okihipi. Hi- 
hanna qa htayetu wocekiye kin wicacan 
te qa wicaho etanhan wankan ye ca unkiyepi 
owasin Ate unyanpi oyanke tawa kin iya- 
hdeya ihunni Anpetu iyohi oni kin en token 
Wakantanka owote owasin en woyawasteki- 
dapi qa owinja akan woistinbe wa&te unqupi 
kin iyecen Tiwahe Wocekiye kin he awan- 
hdakapi kta. Woohoda wan, Itancan qa Wi- 
coni Wieaqu kin etanhan ideyapi qa yuwaste- 
pi sni kinhan tokedked ni kta he. Tukte wo- 
waditake kasta, wowasake owasin oahinape 
kin ed akitapi sni kinhan tokedked najin kta 
he. Christian tiwahe km ed toka kin he wa- 
cetunhdapi kin hee. De Wacekiyapi, Wo 
wapi Wakan yawapi qa wota sni itokarn woce- 
kiye eyapi kin henapatokan iyeve wacin. 

Tuka tohan Christ tiyopa katoto qa iyu- 
skiuyan timahed usipi eca, iye wookive qa wo- 
kicanpte wawicaqupi km wicakau ece. Na- 
kun tiyata peta kin ideya hiveya ece. — The 
Living Church. 

Wotapi Sni liokam Wocekiye Wan 

O Itancan, wopida unnicupi. Wotekte- 
dapi kin wodwicaya ye, qa wicasa owasin, 
maka sintomniyan, Wiconi Aguyapi ni un 
kin Mahpiya eciyatauhrin hi kin he odepi qa 
iyevapi kta e ieeunuiciyapi. Amen. 


ANPETU IYOHI WOWAPI WAKAN 
TOKEL OKIYUSPEYA OWO- 
TANLA YAWAPI KTA 

Yamni ivohakab Anpetu tokaheya. 

Wakantanka touncage kin. 

Anpetu Wakan, June 19. I say a 55: 1-9 
Wakantanka towaonsila kin. 

Nakun 1. Johannes 4: 7-21. 

Wakantanka towastelake kin. 

Anpetu tokaheya, June 20. Isaya 35: 1-10. 
Wakantanka tawowanikiya kin. 

Anpetu inonpa, June 21. Isaya 43: 1-7. 
Wakantanka tawowakive kin. 

Anpetu iyamni, June 22. Isaya 53 : 1-12. 
Wakantanka to wacin kiyuze cin. 

Anpetu itopa, June 23. Jeremiah 31 : 1-9. 
Wakantanka Ateyapi kin. 

Anpetu izaptan, June 24. St. John Baptist 
taanpetu. Ezekiel 33 : 1-16. 

Wakantanka tawoyasu kin. 

Anpetu isakpe, June 25. Ezekiel 34 : 12-19. 
Wakantanka tocantekiye kin. 


Yamni iyohakab anpetu wakan inonpa 

Wakantanka na wicala 

Anpetu Wakan, June 26. Ezekiel 36: 25-38. 

Wakantanka cante teca wieaqu. 

Nakun Johannes 3 : 13-24. Wakantanka 
wowacintauka unqupi. 

Anpetu tokaheya, June 27. Hosea 14:1-9. 
Wicasa Wakantanka kicieapi kta e iceki- 
ya. 

Anpetu inonpa, June 28. Joel 2: 21-32. Wa- 
kan tank a Taniya iwabowicaya. 

Anpetu iyamni, June 29. St. Peter taanpetu. 
Amos 5: 6-15. Wakantanka wicasa ekta 
woowotanla cin. 

Nakun Ohan 12:1-11. 

Wakantanka woeglaku wieaqu. 

Anpetu itopa, June 30. Mika 6: 6-15. Wa- 
kantanka woowotanla akita. 

Anpetu izaptan, July 1. Zephaniah 3: 14-20. 
Wakantanka Taoyate icantesieapi wiea- 
kicanpte. 

Anpetu isakpe, July 2. Zekariah 9: 9-17. 
Wakantanka woape unqupi. 


Y 7 amni iyohakab Anpetu Wakan iyamni 

Johannes wotanin oowa tawa kin 

Anpetu Wakan, July 3. Johannes 1: 1-14. 
Woniya on wieatonpi wayatanin. 

Nakun 1. Inyan 5: 5-12 Otoiyohi anaki* 
cigoptan po. 

Anpetu tokaheya, July 4. Johannes 1: 15-34. 
John Baptisma wieaqu kin woya tanin ta- 
wa. 

Anpetu inonpa, July 5. Johannes 1: 35-42 
John waonspewieakiye woyatanin tawapi. 

Anpetu iyamni, July 6. Johannes 1: 43-51 
Philip na Nathaniel woyatanin tawapi. 

Anpetu itopa, July 7. Johannes 2: 1 11, Christ 
waonspewieakiye teca woyatanin tawapi. 

Anpetu izaptan, July 8. Johannes 2: 12-25. 
woekicetu kta itokab oyakapi woyatanin 
kin. 

Anpetu isakpe. July 9. Johannes 3: 1-13. Pha 
risee tauyan tonpi, ksape na wowaeinye 
icaga on woyatanin (Johannes 7: 45 53; 
19: 38-42 elonwanpi kta) 


Yamni iyohakab Anpetu Wakan itopa 

Anpetu Wakan, July 10. Johannes 3: 14-21- 
Wowastelaka na ivoyanpa, wowicalasni 
okpave itkob woyatanin kin. 

Nakuti Roma 8 : 18 24. Taku ieage cin oya- 
sin ptava cuwiokinipi. 

Anpetu tokaheya, July 11. Johannes 3 : 22 36. 

Christ wakantanhan u kin Johannes Baptisma 
wieaqu woyatanin kin. 


CORN CREEK WOTANIN 

Oyanke leel wakan heja ota tapi, hohpa wa- 
yazanpi. Trinity Chapel oyanke el John 
Little Crow cunwintku Grace, he March 5 
ta, na Willie Plenty Arrow cunwintku Arena, 
he March 7 ta. Lenayos wakanheja waniyetu 
zaptanpi. Rev. Joseph Paints Yellow wica- 
liapi Woecon kin ecawicakicon. 

Lena ohakam March 9-11, Bishop Watakpe 
Yapi on Wicasa Wakan sakpe Corn Creek 
Mission el itimahel unpi. Inestimable Gift 
tipi wakan teca el Rev. Dr. E. Ashley na Rev. 
John B. Clark el unpi, na St. Barnabas Chap- 
el Rev. Robert P. Frazier na Rev. Henry H. 
Whipple el unpi, na Gethseinane Chapel el 
Rev. William Holmes na Rtv. Nevill Joyner. 
Lena otoiyohi wo wahokon kiye wasteste eyapi 
ieunhan anpetu siksice icatnna osni esa,, oto- 
iyohi wicasa na winyan ota el unpi. Anpetu 
yamni ece woecon yuhapi, Wotapi Wakan 
icupi, na wocekiye eyapi. Hena otoiyohi wi- 
yuskinyan oyate kin ob skanpi na hena wopi- 
la heca. Maka kin o wan cay a woiyopeye wan 
hiyu seca heon oyate kin wonihinciye on lila 
wocekiye eyapi ieunhan. Bishops’ Crusade on 
wocekiye wasteste na wowahokonkiye waste- 
ste oyate kin nahonpi on wicasa na winyan 
otoiyohi kiktapi selececa. Na wacekiye hi 
sni unpi o.ta lehanl wocekiye el skanpi awa- 
bleza. Heon sanpa ton a Bishops’ Crusade 
woiciconze eeanonpi hecinhan hena sanpa wo- 
wasi eeanonpi ni ecamin. Allen P. Killer. 


Rapid City Convocation 

' May 20-22, 

Crow Creek : Charles Briggs and Cooke 
White ; Mrs. Charles Briggs and Mrs. Cooke 
White. 

Santee : Moses Saul and Stephen Moose ; 
Mrs. Mary Mitchell. 


Niobrara Convocation 

Santee s M. M. Saviour: John Ross, David 
Zephier, and William Whipple; Holy Faith: 
Levi Goodteacher, Thomas Huntka, and Roy 
Whipple; Blessed Redeemer: Oscar Good 
teacher, Amos Weston, and John M. Green. 


St. Philip’s Church, 

Dirt Lodge, S. D., April 18, 1927. 
Dear Anpao: Oyate ciqala, Standing Rock 
Mission el, wtyoftpeyata ihanke yanke unco- 
napila esa, Easter Anpetu kin on Owancaya 
Wowiyuskin yuhapi kin uuki& eya wowiyu- 
skin unyuhapi. 

Oyate unconalapi na waunhpanicapi esa 
iynskinyan unskanpi, heon unyaotaninpi un- 
cinpi : Morning Service oiyokipi unyuhapi. 
Easter dinner iyohakam Program unyuhapi : 

Kini Anpetu kin el won wacin iyotan kin 
he tukte ee he. Mr. John Standing Cloud. 

Wowaeinye el unkiuipl kin untiwahepi iyo- 
hi el taku econpica he. Mr. Hobart Walks 
Quietly. 

Olowan na woonspe I Cor 15 etanhan. 

Winyan Omniciye kin, tuwa kici unnipi 
h@. Mrs. Mary Walks Quietly. 

. Winyan Omniciye kin, tuwa e wowasi eca- 
unkieoupi he. Mrs. Anna Antelope. 

Olowanpi hina icanternawaste kin na wopi- 
la tanka bluba. On Wakantanka wopiia ewa* 
kiye. . Wocekiye nitawapi el unyeksnyapi nin 
unkeeinpi, Misnala onsike hee cin, 

Patrick Shields. 


Anpetu inonpa, July 12. Johannes 4 : 1-14. 
Woniya on iunpuzapi Christ imnaunkiyapi 
woyatanin kin. 

Anpetu iyamni, July 13. Johannes 4: 15-30. 
Samariya oyate winyan yuhuntupi wan 
woyatanin tawa. 

Anpetu itopa, July 14. Johannes 4: 31*42. 

Samariya wicasa woyatanin tawapi. 
Nakun Ohan 8: 5-17. Waskuyeca tokahe- 
yapi. 

Anpetu izaptan, July 15, Johannes 4: 43-54> 
Wieasa okinihau woyatanin tawa. 

Anpetu isakpe, July 16. Johannes 5: 1-16« 
Sicaya kuwapi kta itokab wanyake icun- 
han waonsilaya woyatanin. 

INSTRUCTIONS TO SPONSORS 
”Ye are to take care that this child 
he brought to the Bishop to be con- 
firmed by him, so soon as he can say 
the Creed, the Lord’s Prayer, and 
the Ten Commandments, and is suf- 
ficiently instructed in the other parts 
of the Church-Catechism set forth 
for that purpose. ’’—(Baptismal Ser- 
vice.) 

When you brought the child to the front 
for Baptism’ what did you do? You acted as 
his spokesman, and used your lips for the 
promises that he made. He, then, promised 
through your lips that he would: First, give 
up sin; Second, believe in God and in His 
Son, Jesus Christ; Third, do right and keep 
God’s Commandments, as taught by His son, 
our Lord. (Niobrara Catechism, Q. 2.) 

But your work as Sponsor only began then. 
It is to continue as long as you both shall live. 
We learn in the Niobrara Catechism that “It is 
the duty of my Sponsors in Baptism to see that 
I keep my Baptismal Promises.” (Q. 4.) 
There are many ways in which you are to 
do this : 

1. Remember that it is your duty and priv- 
ilege to pray for him by name, regularly, 
earnestly, every day, 

2. As soon as he is able to know one person 
from another, be sure that he knows vou as 
his godfather or godmother and friend. Be 
the best kind of a friend to him always. 

3. Wherever h© may be, it is your duty 
to see that he learns about the Christian 
religion, and especially that he knows the 
Catechism, and understands the meaning of 
his promises. 

4. When he is old enough, say about twelve, 
see that, having been prepared by his priest, 
he is brough to Confirmation, so that he can 
have the strength of the Holy Spirit to make 
him able to keep his promises. 

5. From then on encourage him in coming 
to the Holy Communion, regularly, devoutly, 
and with careful preparation, that through 
union with Jesus our Master he may be 
strengthened to lead a good Christian life. 

6. You cannot do any of this unless your 
own life is that of a true Christian, and your 
godchild sees in you an example of the kind 
of life that he ought to live, and that you 
want him to live. This you are to do by 
regular, earnest, prayer, frequent Communion, 
and living a life in service of your fellow man 
and of God. 

‘•Remember always that Baptism doth rep- 
resent unto us our profession, which is, to 
follow the example of our Saviour Christ, 
and be made like unto him.” 


Copies of the above in Dakota and English 
can be obtained from the Rev. P, H. Barbour, 
Springfield, S. D. 


BAPT1SMA WAKAN EN TONA WAEWI 

CAKIC1YAP I KIN WOOPE TAW A PI 
instructions for Sponsors 

“Wakanheja kin de Wowicada kin 
he, qa Itancan Tawocekiye kin he, qa 
Woahope Wikcemna kin hena, wanna 
eya ckihi, qa Okodakiciye Wakan eei- 
yatanhan Wiwieawangapi tona onspe 
kta iyeeece cin, hena onspe kinhan, 
Bishop Wieayusutapi ecakicon kta e 
en ayaupi kte cin, he awandakapi 
kta.” (Dakota Service Book, p. 382) 

Ohna Baptisma wicaqupi kin ekta wakan- 
heja ayahi qonhan, taku eeanon he. Nil kin 
on waeyeciye kin eciyatanhan decen iwahoya : 
Tokaheya, woahtani ehpeve kta; inonpa, 
Wakantanka qa lye Cinhintku Jesus Christ 
wicada kta ; qa iyamni, taku owotanua eeon 
kta, qa lye Cinhintku Itancan unyanpi onspe- 
wieakiye cin ohnayan Wakantanka tawoahope 
ecen yuhe kta. (Niobrara Wiwieawangapi, 
woiwange inonpa.) 

Tuka waeyeciya wicohan nitawa kin he na- 
kaas toka iyopte kin heceena. Tohanyan na- 
pin yanipi kin hehanyan hecetu wanjica iyo- 
pte kta. Niobrara Wiwieawangapi woiwange 
itopa en decen onspeunkiyapi : “Baptisma 

woiwahoye mi taw a kin eced mduhe kta ca 
Baptisma en waemiciyapi kin en etonwanpi kta 
iyowajapi.” De otakiya ecanonpi kta yanke. 

1. lyehantu eca, awicakehan, anpetu iyohi 
iye cajeyad Wakantanka en ceyeciye kta he 
woiyokipi qa wicohan nitawa. 

2. Wicasta unmapi tokaheya iyewicakiy.a 
okihi kin hecehnana Wakantanka eciyatan- 
han Ateniye qais Inaniye qa kodaniye cin he 
ohna sdonyeyakiye kta. Ohinniyan takoda- 
ku iyotan waste kin he niye kta iyececa, 

3. Tukten ounye kasta Christ ihakam unpi 
woohoda kin onspe kta, qa iyotan Wiwiea- 
wangapi kin he, n-ikun woiwahoye kin token 
kapi kin okahnige kte cin hena en eyatonwe 
kta, he wicohan nitawa. 

4. Wauiyetu akenonpa wahecetu qai6 tohan 
iyehantu, wahehand Wosna Kaga cin yuwiye- 
ya kta, qa Bishop Wieayusutapi ecakicon kta 
e en au kta, he econyakiye kta; liecen woi 
wahoye kin hena hduhe kta e Woniya Wakan 
kin eciyatanhan wowasake yuhe kta. 

5. Iyehantu eca, ohodaya, qa itonpeya ihdu- 
wiyeya kin on Wotapi Wakan en ope kta e 
iyoyapastake kta; heeen Jesus Itancan unki- 
tawapi kici okiwanjina kin eciyatanhan Christ 
etanhan wiconi waste wan ohna ihdoye kta 
wasake kta. 

6. Christ etanhan wicaka wan henica sni 
kinhan dena eeanon oyakihi kte sni. Qa Wa- 
kantanka eciyatanhan nicinca kin niye en 
woonspe wa£te wan wanyake sni kinhan, wi- 
coni waste cinyakiye kin ohna ihdoye kta 
okihi kte sni. 

Heon iyehantu eea, awicakehan wocekiye 
nitawa qa otakiya Wotapi Wakan iyacu kin 
on, qa Wakantanka qa wicasta owicakiya yani 
km on duecetu kta. 


WAKANTANKA OHOUNDAPI KTA 

Hunkupi sanpa eekiyapi kta uneinpi. Oyate wan Wakantanka etanhan nunipi heuncapi 
sdonyakiyapi he. De woahtani kin Wowapi Wakan kin eciyatanhan heced eyapi woiyopeye 
heca kta. Woiyopeye kin he maka puze qa magaju sni qa wicaakihan. 

Wakantanka oie kin hena hecetu e sdonunyanpi tipi wakan unkitawapi Anpetu Wakan 
wacekiyapi kin akand yankapi kin, hena okan ota, qa tukted woimagaga he icunhan econpi 
kinhan hed e nina wicotapi ecee. Wakantanka fca Wotanin Waste wosnapi kin nina ciqana qa 
conana. Tka tabskatapi ed wanyakapi kta wokajuju kin he tanka qa ota, tka Wakantanka 
waqupi kte cin qa tawicohan etkiya wosnapi kin nina ciqana. 

Qa dehan wakanheja icagapi wocekiye ed yapi sni, qa wocekiye sdonyapi sni icagapi, he- 
na hunkupi kin onspewicakiyapi sni, qa iyepi kin nakun eekiyapi sni kin heon hececa. 

He icunhan wicahunkn ota tabskatapi kin ed qa wacipi kin hena ekta qa dehand oikduze 
kin hena okna yapi qa econpi, qa hinkuakupi Anpetu Wakan ahopapi sni, qa woahope kica- 
ksapikin awieakicipatanpi qa owicakivapi, qa dena on eciyatanhan eincapikin hena maka woope 
kin, qa woahope wikcemna kin ahopa okihipi sni. He tokaunkan sicaya econpisa (criminals) 
kin otapi he. hena tiwahe vnhapi kta ivececa qon, hena yuhapi sni kin on heceeapi, tiwahe 
ed wakna wosnapi kin wanica ce. Qa Wakantanka caje kin wanwancanah nahonpi unkan he 
tohan d canzepi qa ikeaptapi can Wakantanka Caje kin he unpi ecee. 

Tiwahe tona Wowapi Wakan akiktonjapi qa ed etonwanpi sni yubdavapi, qa yawapi sni. 
Wowapi Wakan maka ojuna kin katatapi qa tiwahe ed waimwotapi ed oyanke kin qu po, qa 
yawa po. Qa onspeiciciya po, qa okna okdube wacin po, qa hed taku wan tanni keeinpi sni po, 
tka niyepi kin itehan ihektam yaunpi on ektawapa inajin wacinpi qa Wowapi Wakan yawa po. 

He ed paha okduksapi kin qa cankpe taninyan unpi kin qa dehand oikduze hena owasin 
hed oyakapi ce. Dena onge iknuhan iyusniyanpi kin tka odepi qa yawapi iyeyapi kta, Wa- 
uiyetu ota opawinge ota qon heehanni hena owapi oyate kin woinahni yuhapi woimagaga kin 
he inahni odepi inahni ed unpi kta cinpi, Tuka wowiyuskin wan wieikiyena ounyan. Icupi 
qa sdonyapi kte ciqon he Christian oni qa Christian wowastedake, hena yuwitaya Christian 
tiwahe wowiyuskin kage cin hena ee. 

Hunkupi qa atkukupi kin cekiya po. 

Dena wicoie kin wicahunkupi wan Foster County, N. D., etanhan, heced wowapi wan 
Dakota Farmer eyapi qon ed owa. W. Z. ieska kaga. 


ST. ANDREW SUNKAKICIYAPI 
25th Annual Meeting 

Holy Name Chapel, Choteau Creek, Yankton 

Makoe© en 

Tuesday, May 3fst 

8 : 00 p. m. Htayetu Wocekiye kin, 

Rev. Philip C. Bruguier 
Rev. Iver Eagle Star 
Ikieiyuskinpi Woeye kin, 

Rev. John Floekhart 
Woayupte kin, Rev. Dr. Ashley 

Oitancan apiwicayapi kta 

Wednesday, June 1st 

7: 30 a. m. Wotapi wakan icupi kta, 

Rev. Dr. Ashley. 

9: 30 a. m. Hinhanna Wocekiye kin, 

Rev. Charles M. Jones 
Mark Walking Eagle 
10: a. m. Oikdakapi (report) kdohipi kta, 
Mazaska ko yawapi kta. 

11 : 30 a. in. St. Andrew Sunkakiciyapi kin. 

Okodakiciye wakan kin toked aikoyag- 
ya wanka he, Rev. David W. Clark 

12 : 00 m. Yewicasipi on wocekiye, 

Rev. Clayton High Wolf 

2 : 30 p. in. Odowan qa wocekiye, 

Rev. Christian Whipple 
Isaac Yellow Robe 

3 : 00 p. m. Sunkakiciyapi opa kin watohan 

wacekiyin kta iyececa he? 

Charles De Noyer 
Wocekiye woope kin, Thomas Heminger 
Woecon woope kin, William Whipple 

4 : 00 p. m. Sunkakiciyapi kin qa wowapi wa- 

kan yawapi obe kin, 

Rev. John B. Clark 

4 : 30 p. m. Anpetu wakan wayawapi kin, 

Rev. Dallas Shaw 

5 00 p. m. Asnikiyapi kta. 

7 : 30 p. m. Htayetu wocekiye, 

Rev. Levi M. Rouillard. 
.Rev, Joseph Paints Yellow. 
8: 00 p. m. Wowabokonkiye kin, 

Rev. Robert P. Frazier 

Thursday, June 2nd 

7 : 30 a. m. Wotapi wakan icupi kta, 

Rev. T. J. Rouillard. 

Rev. Hugh Charging Bear 
9: 30 a. m. Hinhanna wocekiye kin, 

Rev. Alfred H. Barker. 
Llevelyn Selwyu. 

10: 00 a. m. Wokiksuye on wokdakapi kta. 
Memorial addresses for Rev. Joseph 
Goodteacher, Rev. Geo. G. Lawrence 

Rev. Dr. Ashley 

11 : 30 a. m. Okodakiciye wakan kin he taku 
he? Melvin Lodge, John Ross 

12: 00 m. Yewicasipi wocekiye, 

Rev. B. P. Lambert 
2: 30 p. m. Odowan qa wocekiye, 

John C. Tuttle 
Quincy Plume 

3 : 00 p. m. Wotapi wakan kin ed wiconi wa- 
wicaqupi kin, R§v. Paul H. Barbour 
3: 30 p, m. Woahope wanji kiuukaksapi fae- 
cinhan taku eeomqonpi kta he, 

Rev. William Holmes 
4: 00 p. m. Dakota oyat© ekna sunkakiciyapi 
kin wowaste wowasake heca he? 

Is the Brotherhood a power for good 
among the Indians? 

Rev. Philip C. Bruguier 
4: 30 p. in. Tokata tukted omniciye kte ein 
kahni^api kta. 

5 : 00 p. m. Asnikiyapi kta. 

7 : 30 p. m, Htayetu wocekiye. 

Rev. Stephen King 
Wallace Zephier 

Wowahokonkiye, Rev. Henry H. Whipple 
Hekla omaka icunhan tona tapi kin 
wocekiye on wicakiksuyapi kta. 
Woyawaste— Archdeacon Ashley. 


ST. ANDREW SUNKAKICIYAPI KIN 

St Andrew chapters hiyeye kin ataya ko- 
hanna ka&papi, wanji wokajuju, Provincial 
chapter expenses, kin omniciye kte kin ekta 
yeyapi kinhan waste kte. Heconpi kinhan 
omniciye ekta ipi eca hehand hinnakaha yui- 
nahnikiya wamnakiyapi ece kin he wanice 
kte. Qa nakun report hena yapi sni eced 
tanyan pikiyapi qa wiyeya yuha yapi kinhan 
nina waste kte. Heced omniciye kinhan ed 
iconhan yuinahnikiya toked tuya kasta kica- 
gapi kte sni. C. B. Whipple, Sec’y. 

A N P A O— THE 


DAYBREAK 


Okolakiciye Wakan kin on Wiwicawangapi Wan 


W. Le on Ezekiel wieowoyak© 44 
na oegle 15, 17 miciyawa wo. 

A. Tohan wosna kagapi kin Le- 
vite kin tipi wakan ogna yapi eca, 
hehan mnihuha on hayake kagapi 
hena koyag ipi kta, Wakantanka 
heya. 

W. Mnihuha hayake kin le on 
taku iyacinpi he. 

A. Wakantanka taokiyewieaye 
tokel canteska nnpi kte ein he iya- 
cinpi ce. 

W. Mahpiya ekta, obe opewica- 
ton unpi kin, St. John taku ikoya- 
kapi keya he. (Wayu. 19 : 14.) 

A. Mnihuha waste hca, ska na 
eeela koyakapi keya. 

W. Juda Okolakiciye wakan kin 
el Wicasa Wakan kin, Wakantanka 
hayake koyag wicasi hecinhan, he- 
tanhan taku unkiyukcanpi kta he. 

A. Christian Okolakiciye kin he 
wicohan kin le on Okolakiciye tank 
la taku econ kin is eya iyecel econ 
kta waste. 

W. Taku kin le on ohinni Oko- 
lakiciye tokel tawacin he. 

A. Tohan Wicasa wakan, Wa- 
kantanka itokab hinajin eca, taku 
ska na yuecepila, Wakantanka cin 
eee kin, iye na oyate kiksuyapi kte 
cin on taku koyag u kte iyececa kin 
ohinni kicun kta he okolakiciye ta- 
wacin ece. 

W. Hayake ska (surplice) eci- 
yapi kin, tohan wicasa wakan ki- 
eunpi he. 

A. Okolakiciye Wakan oecon ta- 
wa yawa eca, Wakiconzapi wicaqu 
eca, kiciyuswicakiya na tapi wica- 
gpapi kin (Tipi Wakan ohna econpi 
kinhan) he hehan kicunpi ece. 

CeKiyapi Ca Tokel Igluhapi Kta 

W. Wakantanka ohounlapi kta 
eca tokel unkigluhapi kta iyececa he. 

A. Ceunkiyapi eca itokab can- 
peska makagle unkinajinpi kta na 
unyatanpi kta eca boslal naunjinpi 
kte woecon kin lena otokahetanhan 
unyuhapi. 

W. David, talowan 95 en token 
eya he. 

A. “Ohounlapi na patusunkici- 
yapi kta, na Itancan unkagapi kin 
he itokam canpeska makagle naun- 
jinpi kta” eya. 

W. Solomon, Tipi Wakan (Tem- 
ple) kage ciqon yuwakan qehan, 
tokel econ he. 

A. Solomon Wagna Wosna kin 
itokam canpeska makagle inajin. 

W. Daniel is tokel econ he. 

A. Anpetu wanji yamnikiya can- 
peska makagle najin na eekiya ece. 

W. Wicotakuye Teea kin hetan- 
han tuwe taku hececa econ omaki- 
yaka yo. 

A. Jesus “ canpeska makagle na- 
jin na eekiya ” (Luke 22 : 41.) 

W. Nakun wanjikji oyaka yo. 
(Ohan. 7 : 60 na Ohan. 9: 40.)" 

A. ‘‘Stephen, martyr kin he” 
canpeska makagle najin, na tona 
ktepi kte cin on woeekiye eciye ; 
Peter is eya, canpeska makagle ina- 
jin na eekiya. 

W. Woyatan ahiyayapi kta ea 
on najinhan econpi kte cin on oe- 
gle wan oyaka yo. (Neh. 9 : 55.) 

A. Levites kin “Israel eineapi 
kin ewieakiyapi” “Najin po, na 
Itancan Wakantanka nitawapi kin 
he ya waste po.” 


W. Wakantanka towaste kin on 
oyasin woyatan witaya eyapi kte 
cin on tokel David eya he. 

A. “Oyate iyuha Niyatanpi nun- 
we.” “Wakantanka unkitawapi 
kin, tona taokiyeniyanpi kin yawa- 
ste po.” 

W. Unkis eya tokel econqonpi 
kta iyececa he. 

A. Okolakiciye Wakan woohola 
tawa kin el okiwanjila na' cante- 
wasteya ho yuwankan unkicupi kta 
iyececa. (Ohan. 4 : 24.) 

WOONSPE IWIKCEMNA NONPA 
SANPA YAMNI 

Wakiconzapi 

W. Wakantanka etanhan, Oko- 
lakiciye wakan Tawa ognayan w~a- 
kiconza taku unkicupi he. 

A. Baptisma na Itancan Htayetu 
wotapi wakiconzapi kin hena. 

W. Tokaca wakiconza kin lena 
wicasa iyuha icu wicagipi he. 

A. Wacinyanpi na Iyopeiciyapi 
yuha, wakiconza kin Osrna icupi kte 
cin on wanikiyapi kte cin he Itan- 
can kin konza ce. 

W. Baptisma ecivatanhan he he- 
cetu e oegle wan miciyawa yo, 

A. “Tuwe wicala na baptisma 
qupi kin he ni kta.” 

W, Nakun wanji yawa yo. (John 
3:5.) 

A. “Wicasa kin mini na Woniya 
kin on tonpi sni kinhan Wakan- 
tanka tokiconze kin el til ^ayin 
kte sni.” 

W. Itancan Htayetu Wotapi kin 
on iyecel oegle wan yawa yo. John 
6:53. 

A. “Wicasa Cinhintku kin ce- 
hpi etanhan yatapi sni na we kin 
latkanpi sni kinhan wiconi takuni 
el niunpi kte sni.” 

W. Tuwe wakiconzapi kin wica- 
qupi kta he. 

A. Tona woope ognaya econwi- 
easipi kin henala okihipi. Matt. 28: 
29. 

W. Wakiconzapi wicoie kin tokel 
kapi he. 

A. “Tanmahel woniya etanhan 
wo waste unqupi kin, he akantan- 
han taninyan yutaninpi na Christ 
iye hea kaga,” he kapi. 

W. Wakiconzapi el taku tona 
yanka he. 

A. Nonpakiya, akatanhan tanin- 
yan yauke cin, na mahel woniya 
eciyatanhan wowaste kin. 

W. Wakiconzapi kin lena unka- 
ktapi sni kinhan Wakantanka einca 
heuncapi e iyukcanpica he. 

A. Hiya, Lakaes Tuwe mitawoa- 
hope yuhe ca, hena ope cinha he 
wastemalaka ee” Jesus eya. 

Baptisma 

W. Wanikiya unkitawapi wan- 
kan iyaye sni itokab, waonspewi- 
eakiye cin tokel ehake wawicasi he. 

A. “Ya po, na oyate owasin 
At eyapi kin, na Cinhintku kin, na 
Woniya Wakan kin caje el Baptis- 
ma wicaqu po”, ewicakiya. 

W. Baptisma he taku he. 

A. Wakiconzapi wan, on wicasa 
Christ etanhan, na Wakantanka 
cinca, na mahpiya wokieonza tawa- 
yapi kta wieakagapi heca. 

W. Baptisma nicupi qonhan ta- 
ku iwahoyaya he. 

A. Wakantanka tookihi kin on 
Christian wicaka hca, na anago- 
ptanyan toope na tawacin bluha 
kta na wani anpetu oyasin he ogna 
mawani kta miciconza. 


W. Waekiciyapi kin hena taku 
he. 

A, Hoksicala Baptisma wicaqu - 
pi kin el tuwa Baptisma qupi kte 
cin awicakiyuptapi ; na Christian 
ogna waonspewicakiyapi kta ca 
iwanyakapi kta hena eepi. 

W. Baptisma el akantanhan he 
taku he. 

A. Mini, he el tuwa Ateyapi, 
Cinhintku na Woniya Wakan on 
Baptisma wicaqupi. 

W. Imahel, taku eekiyapi kin 
he taku he. 

A. “Wiconte el tapi na woo- 
wotanla ekta teca wicatonpi kin ee. 

W. Baptisma econpi kta on Wa- 
nikiya unkitawapi toie ca oyaka yo. 

A. “Wicasa kin mini na Woni- 
ya kin on tonpi sni kinhan Wakan- 
tanka tokiconze kin el til iyayin 
kta okihi sni,” eya. (John 3:5.) 

W. Nakun wanji eya yo. 

A. “Tuwa wicala na Baptisma 
qupi kin he ni kta.” 

W. Ohan 2 : oegle 38 el Waho- 
&iye St. Peter taku eya he. 

A. ‘ Tyopeiciya po, na iyohila 
Baptisma icu po.” 

WOONSPE IWIKCEMNA NONPA 
SANPA TOPA 

Hoksicala Baptisma 

W. Juda Okolakiciye Wakan kin 
el watohan wakanheja opewicayapi { 
he. (Wico. 17 : 12.) 

A. Anpetu sagloganpi hehan cas- 
wica tonpi, 

W. He el woecon wan Wakan- 
tanka kahniga he taku he. 

A. Bakihiayapi woecon kin, na 
hoksila nakun toktokeca ko icu wi- 
casi. 

W. Hoksicala woecon kin le icu 
kin, hetanhan taku tawa he. 

A. Wakantanka Taokolakiciye 
kin hetanhan wookihi na woiwaho- 
ye ko tawaya. 

W. Tuwaca woiwahoye kin hena 
tawapi he. 

A. Abraham na cinca kin owi- 
kanke wanin. 

W. Le eciyatanhan Iyotanwasa- 
ke cin toie cajeyata yo. (Wico. 
17: 7.) 

A. “Na miye cici wicotakuye wa- 
kagin kta, nicinca nihakab upi kta 
koya, tohanyan wiconi kte cin he- 
hanyan.” 

W. Wotakuye kin le on St. 
Paul taku eya he. (Gal. 3: 17.) 

A. He yujuju na ecetusniyin kta 
okikpani. 

W. Abraham kici wicotakuye 
qon he tokel Christian ikoyagyapi 
he. 

A. Christ tawaniyanpi hecinhan, 
Abraham cinca kin henicapi. (Gal. 
3: 29.) 

W. Wakiconzapi wan, Juda woe- 
con tawapi eekiya ostanpi qon, he 
taku he. 

A. Baptisma, he eciyatanhan 
Wakantanka Abraham kici wota- 
kuye kage qon, hecetuwanjica an, 
na he el Hoksicala iyowajapi. 

W. Christ he on taku eya he. 

A, “Woope na wicasa wokean 
kin blutakuni kte sni on wahi ke- 
cinpi sni po ; ihangyapi on wahi 
sni tka yuecetupi kta on, Christ 
eya.” 

W. Otokahe ekta hoksiealapi 
kin Okolakiciye Wakan opapi qon 
hetanhan toketu he. 

A. Lehan nakun hececa kta iye- 
ceca. 


W. Maka kin le el taku obe va- 
mni ea Wakantanka Itancan kaga 
he. 

A. Tiwahe kin, oyate [State] 
kin na Okolakiciye Wakan kin. 

W. Obe tokaheya na inonpa kin 
taku wan ablespica he. 

A. Hoksicala kin, slolvapi sni na 
iyowiniciyapi sni esa tiwahe kin na 
oyate [State] kin nopin opapi kin 
he. 

W. Wicasa unpi kin, tiwahe kin 
el na State kin el, wakanheja eciya- 
tanhan tokel skanpi he. 

A. lyepi on waeeonpi, iwahowi- 
eakiciyapi na tokel waste ivukcan- 
pi kinhan ogna icahwicayapi ecee. 

W, Wakanheja eciyatanhan he- 
cetu kta ca oegle wan omakiya- 
ka yo. 

A. “Siceca kin, nikunkakepi kin 
taku oyasin el anawieagoptan po, 
he Itancan kin iyokipi.” Kol. 3. 20. 

W. Na State kin anagoptanpi kta 
ca oegle wan omakiyaka yo. 

A. “Wowasake un kin hena Wa- 
kantanka kaga.” 

W. Tokah nnkicagapi kin he- 
hantanhan tokel unqonpi he. 

A, Slolunyanpi sni na waawiyo- 
winunkiyapi sni esa, untonpi qon 
Tiwahe [Family] na oyate [State] 
nopin ounpapi, na nopin woope ta- 
wapi kin hena anaungoptanpi kta. 

W. Obe heniyos, wakanheja slol- 
yesniyan na iyowiniciyapisniyan 
opapi kta ca Wakantanka kage cin 
on taku iyukcanpica he. 

A. Nakun slolyapi sni nains iyo- 
winiciyapi sni esa, Okolakiciye Wa- 
kan kin opapi kta iyececa unkiyu- 
kcanpi. 

WOONSPE IWIKCEMNA NONPA 
SANPA ZAPTAN 

Hoksicala Baptisma — Nakun 

W. Juda Okolakiciye Wakan 
kin taku on wapetokeca heca he. 

A. Christ Taokolakiciye kin on 
wapetokeca heca. 

W. Egypt, wayaka makoce qon, 
iyacinyan taku ka he. 

A. Woahtani on wayaka unqonpi 
kin he ka. 

W. Pharaoh, wicasa teliike con 
he taku on wapetokeca he. 

A. Tuwe sice, okpaza itancan 
kin on. 

W. Tuwa Wanikiya on wape- 
tokeca heca he. 

A. Moses, tuwa Wakantanka 
taoyate on blotahunka kin na ewi- 
eaglaku qon hee. 

W. Israel oyate hewoskan ma- 
koce el omanipi qon taku iyaein- 
yan kapi he. 

A. Christian, maka kin le opta, 
mahpiyata Canaan makoce ekta 
icimanipi kin he yutanin. 

W. Makoce iwahowicayapi qon 
he taku he. 

A. Jerusalem mahpiyata, etkiya 
Jesus canku niun kage con he. 

W. Ble Sa opta yapi qon taku 
iyacinyan ka he. 

A. Woahtani wokaske etanhan, 
Wakantanka cincawieaye cin iglu- 
hapi wowitan el yapi kin yutanin. 

W. Wotokeca kin el taku on 
econpi he. 

A. Mini na Woniya kin on. 

W. Ble Sa opta yapi qon tokel 
St. Paul eya he. 

A. “Oyasin mahpiya sapa na 
min I wan ea kin Moses el Baptisma 
wicaqupi.” (1 Korinthos 10: 2.) 


